**โครงการพัฒนาระบบสาธารณูปโภคปี 2559**

ต่อจากนี้ไป ขอเชิญรับฟังไทยคู่ฟ้า ครับ

รัฐบาลกำหนดเป้าหมายพัฒนาระบบสาธารณูปโภคในปี 2559 เพื่อลดความเหลื่อมล้ำทางสังคมและสร้างโอกาสการเข้าถึงบริการของภาครัฐ ขยายเขตพื้นที่ให้บริการระบบสาธารณูปโภคไฟฟ้าและน้ำประปาครอบคลุมทั่วประเทศ ให้สามารถเข้าถึงประชาชนที่อาศัยอยู่ในพื้นที่ห่างไกล และพื้นที่เกษตรกรรม โดยมีโครงการขยายพื้นที่ให้บริการไฟฟ้าในส่วนภูมิภาคจำนวน 35,000 ครัวเรือน และดำเนินการปรับปรุงระบบสายไฟฟ้าลงใต้ดิน เปลี่ยนมาใช้หลอด LED ในโคมไฟสาธารณะบริเวณถนนสายหลักที่เป็นแหล่งท่องเที่ยวและชุมชน เพื่อเพิ่มความปลอดภัยในชีวิตและทรัพย์สินให้แก่ประชาชนและนักท่องเที่ยว นอกจากนี้ ยังมีแผนงานที่จะขยายพื้นที่ให้บริการประปาครอบคลุมทั่วประเทศกว่า 2.3 แสนครัวเรือน ทั้งนี้ รัฐบาลมุ่งหวังว่าการดำเนินการดังกล่าวจะช่วยยกระดับคุณภาพชีวิตของประชาชนและกระจายความเจริญไปสู่ภูมิภาค

 ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี